Փառանձեմ Ավետիքյան

Փառանձեմ Վազգենի Ավետիքյան (), հայ բժիշկ, ռազմական գործիչ, Հայրենական Մեծ պատերազմի վետերան։

Կենսագրություն 
Փառանձեմ Ավետիքյանը ծնվել է 1913 թվականին, Դաշկեսանի շրջանի Բանանց գյուղում։ Երկու տարեկան հասակում զրկվել է հորից։ Սովորել է գյուղի ապա՝ Կիրովաբադի մանկավարժական տեխնիկումում, որն  ավարտել է 1930 թվականին և  չորս տարի զբաղվել է  ուսուցչությամբ Փիփ և Կուշչի գյուղերում։

Ընդունվել է Երևանի բժշկական ինստիտուտը և 1940 թվականին ավարտել այն։ Որպես վարիչ աշխատանքի է նշանակվել Շամշադինի շրջանի Ղրղի գյուղի բժշկական տեղամասում։ Եղել է նաև ենթաշրջանի հինգ գյուղերին սպասարկող բժիշկը։

1941 թվականին զորակորվել է բանակ, ծառայության է անցել Հյուսիսային Կովկասի ռազմաճակատում, 20-րդ լեռնահրաձիգային, Սուվորովի շքանշանակիր դիվիզիայի 61-րդ հրետանային գնդում։

1942 թվականին տեղափոխվել հրաձիգային գունդ և նշանակվել գնդի սանծառայության պետ։ 1943 թվականին ռաձզմաճակատում ընդունվել է ԽՄԿԿ շարքերը։ Հյուսիսային Կովկասի, 1-ին և 3-րդ Բելոռուսական և 1-ին Ուկրաինական ռազմաճակատներում մասնակցել  է գնդի մղած մարտերին՝ Հյուսիսային Կովկասի լեռնանցքից հասել մինչև Կուբան, Բելոռուսիա, Արևելյան Պրուսիա, Լեհաստան, Բեռլին, Չեխոսլովակիա։ Հաղթանակի օրը դիմավորել  է Պրագայում։

Բանակից զորացրվել է 1946 թվականին և  վերադարձել Երևան։ Որպես օրդինատոր աշխատանքի է անցել քաղաքի 1-ին մանկական հիվանդանոցում, իսկ 1954-1982 թվականներին եղել է բաժնի վարիչ։ 1982 թվականից հետո շարունակել է աշխատել նույն հիվանդանոցում։

Մահացել է 1990 թվականին։

Պարգևներ 
Կարմիր աստղի և Հայրենական պատերազմի 2-րդ աստիճանի շքանշանները
Կովկասի պաշտպանության մեդալ
Բեռլինի գրավման մեդալ 
Մարտական ծառայությունների մեդալ
Ֆաշիստական Գերմանիայի դեմ տարած հղթանակի համար մեդալ
Աշխատանքային արիության համար երեք և Աշխատանքի վետերանի մեդալներ
Սոցիալիստական մրցության հաղթողի, առողջապահության գերազանցիկի և այլ կրծքանշանները
Ազատագրման 20-րդ ու 25-րդ և խորհրդային ժողովրդի ու նրա զինված ուժերի հաղթանակի 30-րդ ու 50-րդ տարեդարձներին նվիրված հուշամեդալները
Գլխավոր հրամանատարության կողմից Բեռլինի, Ֆրինդլյանդ, Գումբինինի և այլ քաղաքների գրավման համար տրված շնորհավորագրեր
ՀՍՍՀ վաստակավոր բժշկի պատվավոր կոչում

Ծանոթագրություններ 

 
Երկրորդ համաշխարհային պատերազմի մասնակիցներ
Հայ բժիշկներ
Հայ ռազմական գործիչներ
Կարմիր աստղի շքանշանի ասպետներ
Հայրենական պատերազմի 2-րդ աստիճանի շքանշանակիրներ
«Աշխատանքի վետերան» մեդալակիրներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Մարտական ծառայության մեդալակիրներ
ՀԽՍՀ վաստակավոր բժիշկներ